**Both Antal Teológiai és Kulturális Alapítvány**

Székhely: 4026 Debrecen, Kálvin tér 16.

elnök: Dr. Kustár Zoltán

tel.: 52/518-575, e-mail: bothantal.alapitvany@drhe.hu

**Azonosító:** *P-1-Konf-Rend-Könyv-2022*

**Pályázati kiírás**

(1) A Both Antal Teológiai és Kulturális Alapítvány kuratóriuma pályázatot hirdet

*ökumenikus/felekezet­tudományi konferenciák, kulturális rendezvények szervezésének, ökumenikus/felekezet­tudományi vonatkozású szakkönyvek vagy egyéb ilyen témakörbe illeszkedő kiadványok megjelentetésének*

támogatása.

(2) Pályázni 2022. március 1. és 2022. december 15. között megvalósuló program vagy projekt számlával igazolt dologi kiadásaira, megrendelt szolgáltatásaira, illetve személyi kiadásaira lehet.

(3) A pályázati keretösszeg nagysága: **2.000.000.- forint**, az egy pályázó által igényelhető összeg kerethatára 1.000.000.- Forint. A támogatott kérelmek várható száma: 3-4.

(4) Pályázhatnak mindazok a magyarországi természetes vagy jogi személyek, akiknek eddigi tevékenysége hitelesen tükrözi a keresztyén/keresztény értékek iránti elkötele­zett­ségét és ökumenikus/felekezettudományi nyitottságát.

(5) Pályázni az Alapítvány kuratóriumának elnökéhez írásban benyújtott pályázattal lehet. A pályázatnak tartalmaznia kell

1. a pályázó személy/szervezet nevét, címét, elérhetőségét, értesítési címét, számlaszámát, szervezet esetében a kapcsolattartó nevét és elérhetőségeit,
2. pályázó eddigi, keresztyén/keresztény értékrend szerinti tevékenységének refe­ren­ciákkal alátámasztott bemutatását,
3. annak a projektnek a rövid leírását, amelynek dologi kiadásaihoz a pályázó pályá­zatát benyújtotta,
4. a projekt ökumenikus/felekezet­tudományi jellegének ismertetését,
5. a projekt megvalósulásának várható időpontját,
6. a projekt teljes költségvetését a (10) bekezdésben foglaltakra is tekintettel,
7. a megpályázott összeg nagyságát,
8. szakkönyvek, kiadványok megjelentetése esetében a pályázó kötelezettség­váll­alását arra vonatkozólag, hogy a pályázati támogatással megvalósuló kiadványá­ban a Both Antal Teológiai és Kulturális Alapítványt mint támogatót feltünteti.

(6) A pályázathoz csatolni kell

1. konferenciák, kulturális rendezvények esetében az adott rendezvény előzetes programját,
2. szakkönyvek és egyéb kiadványok esetében a kiadványok kéziratát (csatolva) és a kiadó befogadó nyilatkozatát.

 (7) A pályázatot egy nyomtatott példányban, a Debreceni Református Kollégium Titkárságán (4026 Debrecen, Kálvin tér 16.) kell leadni vagy a fenti címre postai úton eljuttatni. A pályázat benyújtásával kapcsolatban felmerülő kérdésekre dr. Kustár Zoltán kuratóriumi elnök nyújt felvilágosítást a bothantal.alapitvany@drhe.hu e-mail címen.

(8) A pályázatok beadásának vagy postázásának határideje 2022. március 31.

(9) A pályázatokat a kuratórium 2022. április 30. napjáig bírálja el, és a nyerteseket a pályázati anyagban megadott értesítési címen írásban értesíti.

(10) A pályázatok teljesítési határideje 2022. december 15., a pályázatok elszámolásának határideje: 2022. december 31.

(11) A pályázati vállalást előfinanszírozással kell megvalósítani, az elnyert támogatást a kuratórium utólag, a benyújtott számlák és beszámoló alapján 30 napon belül a megadott számlaszámra utalja át. A keretösszeg a pályázattal kapcsolatban esetlegesen felmerülő, az Alapítványt terhelő, kifizetőt terhelő juttatások járulékos költségeire, adóterheire is fedezetet kell nyújtson.

(12) A számlákat a TTRE keretében működő intézmények esetén az intézmény saját nevére, minden más esetben az Alapítvány nevére és címére, az alábbi adatokkal kell kiállíttatni (a nevet és a címzést nem lehet rövidíteni!):

Both Antal Teológiai és Kulturális Alapítvány

4026 Debrecen, Kálvin tér 16.

adószám: 18755444-1-09

*Debrecen, 2022. január ….*

 sk.

Dr. Kustár Zoltán

 kuratóriumi elnök